*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*72. számú előterjesztés*

Bátaszék Város Önkormányzat Képviselő-testületének 2023. március 29-én

16 órakor megtartandó ülésére

Az önkormányzati tulajdonú 61/19 hrsz. ingatlant terhelő jogok bejegyzéséről szóló megállapodás jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző**Tárgyalja:**PG Bizottság: 2023.03.28. |

***Tisztelt Képviselő- testület!***

A BODRI-SZŐLŐMŰVELŐ Kft. (7100 Szekszárd, Vitéz u. 1.) képviseletében dr. Bodri István Géza ügyvezető megállapodás tervezetet nyújtott be arra vonatkozóan, hogy a kft. által bérelt – ipari parkban lévő – önkormányzati tulajdonú Bátaszék belterület 61/19. hrsz. alatt felvett, 5888 m2 területű ingatlan vonatkozásában

* kerüljön megosztásra, illetve kialakításra:
	+ Bátaszék belterület 61/19. hrsz. alatt felvett, 5888 m2 területű, kivett borászati üzem elnevezésű ingatlan és a
	+ Bátaszék belterület 61/19/A. hrsz. alatt felvett, 463 m2 területű, borászati üzem elnevezésű ingatlan.
* 61/19/A. hrsz-ú ingatlan a BODRI-SZŐLŐMŰVELŐ Kft. kizárólagos tulajdonát képezi ráépítés jogcímén, azzal, hogy az ingatlan tehermentes és megilleti a bátaszéki 61/19. hrsz-ú ingatlan teljes területére, azaz 5888 m2 nagyságú részére, határozatlan időre, de legalább az épület fennállásáig földhasználati jog, valamint átjárási szolgalmi jog,
* a telki szolgalmi jog(ok) az ingatlan-nyilvántartásba történő bejegyzés tényleges megtörténtétől függetlenül is megilletik az uralkodó telek (épület) mindenkori birtokosait,
* 61/19/A. hrsz-ú ingatlan 463 m2 területtel kialakításra kerüljék a BODRI-SZŐLŐMŰVELŐ Kft. 1/1-ed arányú tulajdonszerzésével ráépítés jogcímén,
* 61/19/A. hrsz-ú ingatlan javára, határozatlan időre, - de legkésőbb az épület fennállásági, - földhasználati jog, valamint átjárási szolgalmi jog kerüljék bejegyzésre az ingatlannyilvántartásba az ingatlan teljes terültére, azaz 5888 m2 területre,

A kft. érvényes és hatályos bérleti szerződéssel rendelkezik, az ingatlanon beruházást valósított meg összhangban a bérleti szerződésben foglaltakkal.

A fentieket az előterjesztés mellékletét képező MEGÁLLAPODÁS tervezet tartalmazza, azt elfogadásra javasoljuk.

***H a t á r o z a t i j a v a s l a t :***

**a 61/19 hrsz. önkormányzati tulajdonú ingatlant terhelő jogok bejegyzésének jóváhagyására**

Bátaszék Város Önkormányzata Képviselő-testülete;

1. az önkormányzat tulajdonában álló 61/19 hrsz. ingatlant terhelő épület feltüntetésével, a földhasználati, az átjárási szolgalmi jog bejegyzésével egyetért,
2. az a) pontban szereplő jogok bejegyzésére vonatkozó Megállapodást a határozat melléklete szerinti tartalommal jóváhagyja.

A földhivatali változás bejelentéssel kapcsolatos költségek a BODRI-SZŐLŐMŰVELŐ Kft.-t terhelik.

*Határidő:* 2023. május 31.

*Felelős:* dr. Firle-Paksi Anna aljegyző

 (a határozat megküldéséért)

*Határozatról értesül:* BODRI-SZŐLŐMŰVELŐ Kft.

 KÖH pénzügyi iroda

  KÖH városüzemeltetési iroda

 irattár